CELEX: 62007FN0135
Language: mt
Date: 2007-10-30 00:00:00
Title: Kawża F-135/07: Rikors imressaq fit- 30 ta' Ottubru 2007 — Smadja vs Il-Kummissjoni

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/35
            
         Rikors imressaq fit-30 ta' Ottubru 2007 — Smadja vs Il-Kummissjoni
   (Kawża F-135/07)
   (2008/C 37/57)
   Lingwa tal-kawża: Il-Franċiż
   Partijiet
   
      Rikorrent: Daniele Smadja (New Delhi, l-Indja) (rappreżentant: E. Boigelot, avukat)
   
      Konvenuta: Il-Kummissjoni tal-Komunitajiet Ewropej
   Suġġett u deskrizzjoni tal-kawża
   Annullament tad-Deċiżjoni tal-Kummissjoni, li taħtar lir-rikorrent, uffiċjal inizjalment ikklassifikat fil-grad A*15, skala 4, safejn din tiffissa l-klassifikazzjoni tiegħu fil-Grad A*15, skala 1, wara l-ħatra mill-ġdid tiegħu għall-pożizzjoni ta' Direttur tad-Direttorat RELEX.B, wara l-annullament ta' l-ewwel ħatra tiegħu. Talba għal dannu morali u materjali
   Talbiet tar-rikorrent
   
               —
            
            
               tannulla l-att ta' ħatra tar-rikorrent tal-21 ta' Diċembru 2006, safejn dan jirrigwarda l-klassifikazzjoni tiegħu bħala Direttur fil-grad A*15, skala 1, u li jiffissa s-senjorità ta' skala tiegħu fl-1 ta' Novembru 2005, wara l-ħatra tiegħu mill-ġdid, fil-15 ta' Novembru 2005, għall-pożizzjoni ta' Direttur tad-Direttorat RELEX.B “Relazzjonijiet Multilaterali u drittijiet tal-bniedem”, ħatra mill-ġdid li saret wara l-annullament ta' l-ewwel ħatra tiegħu għall-istess pożizzjoni permezz tas-sentenza tal-Qorti tal-Prim'Istanza tad-29 ta' Settembru 2005, Napoli Buzzanca vs Il-Kummissjoni, T-218/02;
            
         
               —
            
            
               tordna lill-konvenuta tħallas, bħala kumpens għal dannu morali u materjali, u ħsara għall-karriera tar-rikorrent, is-somma ta' EUR 25 000;
            
         
               —
            
            
               tordna lill-konvenuta tbati l-ispejjeż.